- आनी से टिकट को छह ने ठाेंकी दावेदारी - Amar Ujala Hindi News
आनी से टिकट को छह ने ठाेंकी दावेदारी
{"_id":"28383","slug":"Rampur-28383-141","type":"story","status":"publish","title_hn":"\u0906\u0928\u0940 \u0938\u0947 \u091f\u093f\u0915\u091f \u0915\u094b \u091b\u0939 \u0928\u0947 \u0920\u093e\u0947\u0902\u0915\u0940 \u0926\u093e\u0935\u0947\u0926\u093e\u0930\u0940 ","category":{"title":"City & states","title_hn":"\u0936\u0939\u0930 \u0914\u0930 \u0930\u093e\u091c\u094d\u092f","slug":"city-and-states"}}
आनी (कुल्लू)। आनी विधानसभा क्षेत्र से कांग्रेस के टिकट के लिए पूर्व विधायक समेत छह कार्यकर्ताओं ने दावेदारी जताई है। सोमवार को आयोजित ब्लाक कांग्रेस कमेटी की बैठक में उन्होंने ब्लाक अध्यक्ष को अपने आवेदन सौंपे। दावेदारी ठोंकने वालों में पूर्व विधायक खूब राम आनंद, जिला कांग्रेस कमेटी उपाध्यक्ष दीवान सिंह, जिप सदस्य अरसू वार्ड शीला देवी, पूर्व पंचायत समिति अध्यक्ष तेजराम, पूर्व प्रधान आनी परस राम और भाग चंद सोनी शामिल हैं। ब्लाक अध्यक्ष उत्तम ठाकुर ने इसकी पुष्टि की है। उन्होंने बताया कि दावेदारों के नाम जिलाध्यक्ष को भेजे जाएंगे। वहां से नाम कांग्रेस हाईकमान को जाएंगे और टिकट भी हाईकमान ही तय करेगा। हाईकमान जिसे टिकट देगा, सब उसका साथ देेंगे। आनी विधानसभा क्षेत्र प्रभारी अनिल सूद और देवेंद्र ठाकुर की मौजूदगी में आयोजित बैठक में भाजपा सरकार पर जमकर निशाने साधे गए। ब्लाक अध्यक्ष ने कहा कि मुख्यमंत्री ने आनी कालेज भवन का उद्घाटन तो कर दिया, लेकिन कक्षाएं अभी गर्ल्स हास्टल में चल रही हैं। कालेज को सुविधाओं के अभाव में लोकार्पित किया गया था। आनी में सड़कों की हालत बदतर बनी है। इससे सीजन में सेब ढुलाई प्रभावित होना तय है, पर लोनिवि की अभी नींद नहीं टूटी है।
बैठक में रामकृष्ण वर्मा, प्रवक्ता कुल्लू कांग्रेस दिलसुख ठाकुर, विजय बौद्ध, रमेश सिंह, जंगीलाल नेगी, रामकृष्ण, घनश्याम ठाकुर, अनिल नेगी, जयचंद चौहान, लोकराज, हितेश ठाकुर, राकेश ठाकुर, वेदराज नेगी, लोकराज ठाकुर, महेंद्र कायथ, देवी सिंह, सुरेंद्र सूद, हितेश कायथ, रामलाल, शीतल, ठाकुर, गोपीचंद, मनोहर लाल, राकेश, विकास गोस्वामी आदि मौजूद थे।